Publication: Magyar Közlöny
Issue: MK-2005-57 (Year: 2005, Number: 57)
Era: 2004-2010
Section: 6. melléklet a 25/2005. (IV. 29.) GKM rendelethez
Paragraph Index: 331

4. VIZSGÁLATI ELJÁRÁS Kövessük az általános információknál megadott eljárást, majd folytassuk a következõképpen: A legalább 200 ml ûrtartalmú Erlenmeyer-lombikban (3.1.1.) levõ próbadarabra öntsünk grammonként 100 ml kénsavat (3.2.1.). Tartsuk a lombikot 15 percen keresztül szobahõmérsékleten, és ez idõ alatt idõnként keverjük meg a próbadarabot az üvegpálcával. Ha szövetet vagy kötött kelmét kezelünk, nyomogassuk azt kis erõvel a lombik falához az üvegbottal, hogy a kénsav által kioldott anyagot eltávolítsuk belõle. Dekantáljuk a folyadékot a lemért üveg szûrõtégelyen át. Töltsünk a lombikba egy újabb adag – 100 ml – kénsavat (3.2.1.), és ismételjük meg az elõzõ mûveletet. Töltsük át a lombik tartalmát az üveg szûrõtégelybe, a szálmaradékot az üvegbot segítségével tegyük át. Ha szükséges, töltsünk egy kis koncentrált kénsavat (3.2.1.) a lombikba, és ezzel távolítsuk el a lombik falán megtapadt szálakat. Ürítsük ki az üvegszûrõt leszívással. Az átszûrt folyadékot mind öntsük ki a szûrõlombikból, vagy cseréljünk lombikot, mossuk át a szálmaradékot a szûrõben egymást követõen 50%-os kénsavoldattal (3.2.2.), desztillált vagy ionmentesített vízzel (I.3.2.3. az általános részben), ammóniaoldattal (3.2.3.) és végül mossuk át alaposan desztillált vagy ionmentesített vízzel, közben ürítsük ki az üvegszûrõt leszívással minden egyes folyadék adagolás után. (Ne alkalmazzunk leszívást a mosási mûvelet közben, csak akkor, ha a folyadék már magától lefolyt.) Szárítsuk meg, hûtsük le, majd mérjük meg az üvegszûrõt a szálmaradékkal.

Source: https://magyarkozlony.hu/hivatalos-lapok/bbe38881db364b3df29746531a987dfb5dec0756/dokumentumok/3f9c73e3aaa94d4a7bbcd603fab828e5ec3ef808/letoltes